Albánske kráľovstvo (1943 – 1944)

Albánske kráľovstvo (albánsky Mbretëria Shqiptare, nemecky Königreich Albanien) bol štátny útvar v Albánsku, ktorý bol v rokoch 1943–1944 vojensky okupovaný nacistickým Nemeckom a de facto sa stal bábkovým štátom Nemecka.

História 

Albánsko prechádzalo v rokoch 1943–1944 turbulentnými zmenami. Krajina po kapitulácii Talianska obsadil nemecký Wehrmacht. Táto okupácia prebehla veľmi pokojne, pretože Taliani, značne znepokojení situáciou a túžiaci sa vrátiť domov, nerobili vôbec žiadny odpor, pretože Nemci mnoho Talianov zajali. Na politickom poli mali Nemci záujem na sformovanie novej vlády, ktorá by okupáciu podporovala a ostro odsudzovala akékoľvek snahy komunistov o nastolenie moci.

Podobne ako na celom Balkáne, aj v Albánsku moc fašistov ohrozovali partizáni, tu pod vedením Envera Hodžu. Podobne ako aj juhoslovanskí partizáni, aj albánski komunisti sa pripravovali na prevzatí moci a začali budovať paralelné štátne štruktúry – parlament a vládu. Tieto orgány boli zriadené počas tzv. permetskej konferencie. Kráľovi Zoguovi bolo zabránené, aby sa vrátil späť do vlasti. Dňa 17. novembra 1944 obsadili partizáni Tiranu.

Štátne symboly 
Po oficiálnom zrušení únie s Talianskom v októbri 1943 sa krajina vrátila k vyhláškam zo septembra 1928, počas tohto obdobia sa vrátila k pred-talianskej vlajke a znaku.

Referencie

Iné projekty

Zdroj 

Zaniknuté štáty na Balkánskom polostrove
Dejiny Čiernej Hory
Dejiny Severného Macedónska
Dejiny Srbska